जल का संरक्षण करेंगे तो भविष्य होगा संरक्षित
जलसंरक्षणसे हमें भविष्य में जल की किल्लत नहीं होगी, अभी अगर हम संरक्षण नहीं करें तो इसका भारी नुकसान हमारी अगली पीढ़ी को भुगतना पड़ सकता है। यह बातें बुधवार को अरविंद महिला कॉलेज की छात्राओं ने नुक्कड़ नाटक के माध्यम से बताईं। अरविंद महिला कॉलेज में केन्द्रीय भूमि जल बोर्ड की तरफ से दो दिवसीय वर्कशॉप का आयोजन किया गया। वर्कशॉप के दूसरे दिन छात्राओं को जल संरक्षण के बारे में कई जानकारियां दी गईं। रसायन विभाग की तरफ से आयोजित इस वर्कशॉप में मुख्य अतिथि के रूप में केन्द्रीय भूमि जल बोर्ड के रीजनल डायरेक्टर गौतम राय, भू वैज्ञानिक राजीव रंजन शुक्ला, रिटायर्ड पंचायती राज्य अधिकारी नंद किशोर ठाकुर, रसायन विभाग के डॉ. अशोक कुमार गुप्ता, राम कृष्णा द्वारिका कॉलेज के शिक्षक डॉ. रामाकांत शर्मा, डॉ. राकेश सिंह, डॉ. सुरेश कुमार आदि मौजूद थे।
छात्राओंको मिला सर्टिफिकेट और पुरस्कार
छात्राओंने इस दौरान विभिन्न तरह के नुक्कड़ नाटक प्रस्तुत किए। जिसमें जल संरक्षण के प्रकार, प्रदूषण से होने वाले दुषपरिणामों से अवगत कराया गया। इस दौरान गौतम राय ने छात्राओं को विभिन्न तरह के जल प्रदूषणों और उसके दुष्परिणामों के बारे में बताया। इस दौरान विभिन्न कॉलेजों के छात्र छात्राएं और मसौढ़ी क्षेत्र के किसान मौजूद थे। नेहा, काजल, लक्ष्मी, निकिता, कीर्ति, प्रिया, काजल, अदिति आदि छात्राओं को नुक्कड़ नाटक के लिए पुरस्कृत किया गया।
प्रशिक्षण शिविर को सम्बोधित करते गौतम राय, सामने बैठे अतिथि और छात्राएं।
workshop
hin_Deva hin_Deva hin_Deva hin_Deva hin_Deva ita_Latn